Hard Rock Hallelujah

«Hard Rock Hallelujah» (norsk oversettelse: hardrock-halleluja) er en finsk hardmetall-sang som vant Eurovision Song Contest 2006 for Finland. Sangen ble skrevet og fremført av den teatralske hardrockgruppen Lordi. Dette var Finlands første seier i konkurransen, og første gang en låt innen rocke-sjangeren gikk til topps i Eurovision Song Contest. Sangen satte ny poengrekord med , og den ble ikke slått før Alexander Rybak vant konkurransen i 2009 med . Etter seieren gikk «Hard Rock Hallelujah» inn på singellistene i en rekke land. I Norge nådde den en niendeplass på VG-lista, og dette var første gang siden «Fly on the Wings of Love» i 2000 at en Eurovision-vinner nådde VG-lista.

 Eurovision Song Contest 
Etter å ha vunnet den finske finalen vinteren 2006 ble Lordi Finlands representanter til Eurovision Song Contest i Athen i mai samme år. Der kvalifiserte «Hard Rock Hallelujah» seg til finalen etter å ha vunnet semifinalen torsdag 18. mai. 

I finalen lørdag 20. mai var Finland det 17. landet ut på scenen av 24 deltakere. Iført sine ikoniske monstermasker, øks og andre kostymer vakte bandet oppsikt i konkurransen. På forhånd var Finland nevnt som en mulig vinner, og under avstemningen tok landet raskt ledelsen. Finland fikk åtte 12-poengere, blant annet fra Norge, og endte opp med rekordhøye 292 poeng. Det var ny poengrekord i konkurransen. Dette var også Finlands første seier i konkurransen, hele 45 år etter debuten i 1961.

 Etter seieren 
Sangen nådde førsteplass på den finske singellisten og tok seg inn på hitlistene i en rekke land, blant annet Sverige, Storbritannia og Tyskland. Også i Norge kom sangen inn på VG-lista, riktignok bare i to uker, og med en niendeplass som høyeste notering. Dette var likevel første gang på seks år at Eurovision-vinneren kom inn på den norske singellisten, forrige gang var i 2000 med Olsen Brothers og «Fly on the Wings of Love».

26. mai 2006, seks dager etter seieren, var sangen også med på å sette ny Guinness-rekord i karaoke. Det skjedde da rundt  mennesker samlet seg i Helsingfors og sang «Hard Rock Hallelujah» for å feire Eurovision-seieren.

 Listeplasseringer 
 Liste (2006) Høyesteplassering Ukerpå listen Debutdato, Flandern (Ultratop)21610. juni 2006 Vallonia (Ultratop)21517. juni 2006  (Suomen virallinen lista)112Uke 9 2006  (IFPI)6–2006  (Single Top 100)271010. juni 2006  (VG-lista)92Uke 22 2006  (UK Singles Chart)25710. juni 2006  (Schweizer Hitparade)5234. juni 2006  (Sverigetopplistan)8211. juni 2006  (GfK Entertainment Charts)5202. juni 2006  (Ö3 Austria Top 40)2252. juni 2006

 Referanser 

Kategori:Sanger fra 2006
Kategori:Finlands bidrag til Eurovision Song Contest